രാജ്യത്തെ ആദ്യ സമ്ബൂര്ണ ഹിന്ദു പഠന കോഴ്സുമായി ബനാറസ് സര്വകലാശാല ന്യൂഡല്ഹി: സ്വാതന്ത്ര്യസമര സേനാനിയും തമിഴ് കവിയുമായിരുന്ന സുബ്രഹ്മണ്യ ഭാരതിയുടെ ബഹുമാനാര്ത്ഥം ബനാറസ് ഹിന്ദു സര്വകലാശാലയില് പഠന വിഭാഗം പ്രഖ്യാപിച്ചു. പ്രധാനമന്ത്രി നരേന്ദ്ര മോദിയാണ് സുബ്രഹ്മണ്യ ഭാരതി ചെയര് പ്രഖ്യാപിച്ചത്. സര്വകലാശാലയിലെ ആര്ട്സ് ഫാക്കല്റ്റിയിലാവും ഈ ചെയര് രാജ്യത്ത് പ്രവര്ത്തിക്കുക. സര്ദാര് വല്ലഭ്ഭായ് പട്ടേല് മുന്നോട്ടുവെച്ച ഏക ഭാരതം ശ്രേഷ്ഠഭാരതം എന്ന ആശയം തന്നെയാണ് സുബ്രഹ്മണ്യ ഭാരതിയുടെ രചനകളില് പ്രതിഫലിക്കുന്നതെന്നും പ്രധാനമന്ത്രി മോദി ചൂണ്ടിക്കാട്ടി . ഇതിന് പുറമെ സര്വകലാശാലയില് ഹിന്ദു പഠനത്തിനായി പുതിയ പോസ്റ്റ് ഗ്രാജുവേഷന് കോഴ്സ് തുടങ്ങാനും അധികൃതര് തീരുമാനിച്ചു. ഈ കോഴ്സില് സൈന്യത്തിലെ വനിതാ പ്രാതിനിധ്യം, യുദ്ധതന്ത്രം ആവിഷ്കരിക്കലും നിര്വഹണവും യുദ്ധകല, സൈനികവിന്യാസം തുടങ്ങിയ വിഷയങ്ങള് പഠിപ്പിക്കാനാണ് തീരുമാനം. എം.എ. ഹിന്ദു സ്റ്റഡീസ് എന്ന പേരിലാണ് പുതിയ കോഴ്സ് ആരംഭിക്കുക . ആദ്യബാച്ചില് 40 വിദ്യാര്ഥികളെ പ്രവേശിപ്പിക്കും. രാജ്യത്തെ ആദ്യസമ്ബൂര്ണ ഹിന്ദു പഠനമായിരിക്കും ഈ കോഴ്സെന്നാണ് അവകാശവാദം.The post രാജ്യത്തെ ആദ്യ സമ്ബൂര്ണ ഹിന്ദു പഠന കോഴ്സുമായി ബനാറസ് സര്വകലാശാല first appeared on MalayalamExpressOnline.